Кариб деңизинин каракчылары (тасмалар сериясы)
«Кариб деңизинин каракчылары» (англ. Pirates of the Caribbean) — Кариб деңизиндеги каракчылар тууралуу фильмдер жыйындысы. Фильмдин режиссёрлору болуп Гор Вербински (1—3—бөлүктөр) жана Роб Маршалл (4-бөлүк) турган. Каракчылар туурасында бардык фильмдердин (4 фильм) сценарийин Терри Россио жана Тед Эллиот жазып чыгышса, Джерри Брукхаймер продюсерлик кылган. Фильмдер Walt Disney Pictures компаниясынын продуктулары. Бардык бөлүмдөгү фильмдеги каармандар болуп — капитан Джек Таранчы (Воробей) (Джонни Депп) жана капитан Гектор Барбосса (Джеффри Раш) аткарышса,  экинчи пландагы каармандарды — Уилл Тёрнер (Орландо Блум), Элизабет Суонн (Кира Найтли), Джошами Гиббс (Кевин МакНелли), төртүнчү бөлүктө кошулган Анжелика (Пенелопа Крус) ойноп беришкен.
 Бул фильмдер тобунун биринчи бөлүгү болгон — «Кариб деңизинин каракчылары: Кара берметтин каргышы» — аттуу фильм 2003-жылы 9-июлда чыккан. Бул фильмдин жараткан ийгиликтери Walt Disney Pictures компаниясын дагы эки фильм тартып, үчилтик түзүүгө түрткү болгон.

2006-жылы 7-июлда биринчи фильмдин уландысы болгон — «Кариб деңизинин каракчылары: Өлүктүн сандыгы» аттуу фильм чыккан. Фильм дүйнөлүк прокатта миллиарддан ашык доллар топтоп, эң көп акча топтогон фильмдердин арасында 3-орунга илинген (2006-жылкы абал боюнча). 

2007-жылдын 25-май күнү үчүнчү фильм — «Кариб деңизинин каракчылары: Жер түбүндө» чыккан. Бардык үч фильмдин топтогон каражаттары 2 млрд доллардан ашкан. 2008-жылдын сентябрь айында Джонни Депп төртүнчү фильмге тартылуу тууралуу контракка кол койгон

2011-жылы 20-майда «Кариб деңизинин каракчылары: Таң калыштуу жээк бетинде» фильми 2D, IMAX, 3D жана IMAX 3D форматтарында чыккан. Мындан сырткары, Walt Disney компаниясы фильмдин дагы бир бөлүгүн 2017-жылы чыгараарын билдирген. Ал эми алтынчы бөлүгү да чыггары күтүлүүдө (болжолу менен 2019-жылы).

Актерлор жана каармандар 
Таблица тууралуу:
 Кара-боз түстөгү — каарман аталган фильмде тартылбайт, ал эми ак түстөгү — тартылат.

Тартуу тобу

Топтогон каражаттары

Шилтемелер 
 Официалдуу сайты
 
 Pirates of the Caribbean 4  — Кариб деңизинин каракчылары (Онлайн)

Эскертүүлөр 

Walt Disney Pictures компаниясынын фильмдери